Leasing er populært som aldrig før, og stadig flere virksomheder leaser i stedet for at købe.

Hos leasingselskabet Finans Nord er det især leasing af maskiner til industrien, der boomer. Her har man siden opstarten i segmentet i 2005 oplevet en markant vækst og kan nu fremvise forretningsomfang på over en halv milliard. - Vi startede for alvor op i segmentet for to år siden, og interessen har været så massiv, at vi er gået fra ingenting til et forretningsomfang på over en halv milliard, og vi har nu fire mand fuldt dedikeret til kunderne inden for industrileasing, forklarer regionsdirektør i Finans Nord, Hans Jørgen Stenz. Det er Spar Nord Bank som ejer Finans Nord, der beskæftiger 87 ansatte, og selskabet betjener omkring 7500 kunder.